Endnu ukendte gerningsmænd er brudt ind i et hus på Jørgen Berthelsens Minde i Aalborg Øst. Tyvene brød et vindue op med et koben. Herfra fik tyvene adgang til resten af huset. Der var tydelige spor af færden i hele huset. Blandt de stjålne genstande var smykker og tøj. Tyven forlod derefter huset igennem samme vindue. Indbruddet er ifølge anmeldelsen sket fra torsdag klokken 15 og frem til fredag morgen klokken 00.40. Nordjyllands Politi vil gerne i kontakt med folk, der måtte have set eller hørt noget - eventuel mistænkelig færden på Jørgen Berthelsens Minde i Aalborg Øst. Politiet opfordrer iøvrigt folk generelt til, altid at tænke på, hvad eventuelle tyve kan se gennem vinduer. Sæt de værdifulde ting, så de ikke er synlige udefra. Ligesom et godt råd lyder, at man skal få det til at se ud som om, der er nogen hjemme, når man er væk. Endelig er det politiets erfaring, at tyve mest går efter computere, iPads, mobiltelefoner, fladskærme og spillemaskiner. Dernæst efter smykker, kontanter, valuta og mærkevaretøj . Oplysninger i sagen om indbruddet kan ske til politiet på 114.

Opsummering:
Politiet efterlyser vidner efter indbrud natten til fredag.